Diari Oficial de la Generalitat Valenciana


Sumari del DOGV 6469, del 28-02-2011 (2011/2353)

RESOLUCIÓ de 23 de febrer de 2011, de la Direcció General d'Administració Autonòmica, per la qual es corregeixen errors de la Resolució de 15 de febrer de 2011, per la qual es convoca Concurs número 27/2011, per a la provisió d'un lloc de treball a l'Escola Valenciana d'Estudis per a la Salut (EVES).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6469

Data del DOGV
:   28-02-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/2353


Data del document
:   23-02-2011

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 23 de febrer de 2011, de la Direcció General d'Administració Autonòmica, per la qual es corregeixen errors de la Resolució de 15 de febrer de 2011, per la qual es convoca Concurs número 27/2011, per a la provisió d'un lloc de treball a l'Escola Valenciana d'Estudis per a la Salut (EVES). [2011/2353]  
Advertit error per omissió de l'annex en la Resolució de la Direcció General d'Administració Autonòmica de data 15 de febrer de 2011, publicada en el DOCV número 6464, de 21 de febrer de 2011, per la qual es convoca Concurs número 27/2011, per a la provisió d'un lloc de treball a l'Escola Valenciana d'Estudis per a la Salut (EVES), procedix efectuar la seua correcció, d'acord amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Aquesta Direcció General fent ús de competències que li atribueix l'article 14 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:  
Primer  
Procedir novament a la publicació de la Resolució d'aquesta Direcció General, de data 15 de febrer de 2011, per la qual es convoca Concurs número 27/2011, per a la provisió d'un lloc de treball a l'Escola Valenciana d'Estudis per a la Salut (EVES), en substitució de la publicada en el DOCV número 6464, de 21 de febrer de 2011.  
Segon  
En virtut de la correcció efectuada s'obri un nou termini de presentació de sol·licituds per al lloc de treball convocat, que serà de 15 dies hàbils a comptar de l'endemà de la publicació de la present resolució en el Diari Oficial de la Comunitat Valenciana.  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar de l'endemà al de la publicació de la present resolució.  
València, 23 de febrer de 2011.- La directora general d'Administració Autonòmica: Carmela Cots Soler.  
RESOLUCIÓ de 15 de febrer de 2011, de la Direcció General d'Administració Autonòmica, per la qual es convoca Concurs número 27/2011, per a la provisió d'un lloc de treball a l'Escola Valenciana d'Estudis per a la Salut (EVES).  
Actualment hi ha en l'administració de la Generalitat, un lloc de treball de naturalesa funcionarial, grup A, sector administració especial, professor/a anàlisis salut pública, amb el requisit d'estadístic/a del grup A, que inclòs en les relacions de llocs de treball vigents, aprovades per Resolució d'aquesta Direcció General, de data 30 de juliol de 2010 (DOCV número 6326, de 05.08.2010), es troba vacant, per la qual cosa procedeix a la seua provisió amb destinació definitiva.  
La present resolució es dicta de conformitat amb el que disposen els articles 99 i següents, i amb la disposició transitòria primera de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, el Decret 33/1999, de 9 de març, del Consell, pel qual s'aprova el Reglament de Selecció, Provisió i Carrera Administrativa i el que estableix l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.  
Per tot això, i fent ús de les atribucions que confereix a aquesta Direcció General d'Administració Autonòmica l'article 14 del Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:  
Primer  
Convocar concurs per a la provisió del lloc de treball número 11049, professor/a anàlisis de salut pública, de naturalesa funcionarial, grup A, sector administració especial, amb el requisit d'estadístic/a del grup A, d'acord amb els seus elements de classificació reflectits en l'última relació de llocs de treball publicades i que es detallen en l'annex III d'aquesta resolució.  
Segon  
Aprovar les bases que figuren en l'annex I i que regiran la present convocatòria.  
Tercer  
Designar les persones que formaran part de la comissió de valoració, la qual tindrà la composició següent:  
Titulars  
President:  
- Joaquín Ibarra Huesa, Escola Valenciana d'Estudis de la Salut, Conselleria de Sanitat.   
Vocals:  
- Carolina San Juan Buch, Escola Valenciana d'Estudis de la Salut, Conselleria de Sanitat.  
- Carmen Aguado Giménez, Agència Valenciana de Salut, Conselleria de Sanitat.  
- Julia Calabuig Pérez, Agència Valenciana de Salut, Conselleria de Sanitat.  
Vocal secretària:  
- Eva Coscollá Grau, representant de la Direcció General d'Administració Autonòmica.  
Suplents  
Presidenta:  
- Rosa Marín Torrens, Escola Valenciana d'Estudis de la Salut, Conselleria de Sanitat.  
Vocals:  
- Carmen Juárez Sanmartín, Agència Valenciana de Salut, Conselleria de Sanitat.  
- Julia Lozano Martínez, Escola Valenciana d'Estudios de la Salut, Conselleria de Sanitat.  
- Juan Bautista Sanchis Álvarez, Escola Valenciana d'Estudis de la Salut, Conselleria de Sanitat.  
Vocal secretari:  
- David Martí Pachón, representant de la Direcció General d'Administració Autonòmica.   
Quart  
En compliment de l'objectiu 2n del I Pla d'Igualtat entre Dones i Hòmens de l'administració de la Generalitat (2010-2012), es declara que en la present Convocatòria hi ha una presència equilibrada d'estadístics i estadístiques.  
La present resolució posa fi a la via administrativa. I de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb el que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes, comptador des de l'endemà de la seua publicació. Alternativament, si no es recorre en reposició, podrà interposar-se directament recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present Resolució.  
València, 15 de febrer de 2011.- La directora general d'Administració Autonòmica: Carmela Cots Soler.  
Annex I  
Bases de la convocatòria  
Primera. Participants  
Per a participar en la present convocatòria caldrà complir amb els requisits exigits en la classificació dels llocs de treball convocats i la resta de previstos en la normativa vigent o en la present convocatòria, i mantindre'ls durant tot el procediment, fins al dia de la presa de possessió.   
La participació en aquest procediment podrà tindre caràcter voluntari o forçós:  
A) Podrà participar amb caràcter voluntari:  
El personal funcionari de carrera de l'administració de la Generalitat, del grup A, sector administració especial, estadístic/a.  
Dit personal podrà prendre part siga quina siga la seua situació administrativa, llevat del suspens ferm, mentre dure la suspensió, i el personal excedent voluntari per interés particular durant el termini legal obligatori de permanència en l'esmentada situació, prevista en l'apartat 1, de l'article 127, de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
El personal amb destinació definitiva haurà d'haver romàs un mínim d'un any en el lloc de treball per a poder participar en aquesta Convocatòria, llevat dels supòsits següents:  
a) En l'àmbit d'una mateixa conselleria, o dels organismes i ens que en depenen.  
b) Quan el seu lloc de treball haja estat amortitzat o obtingut com a conseqüència d'un pla d'ocupació.  
c) Quan haja estat remogut o cessat del seu lloc de treball.  
d) Quan es tracte de la primera destinació definitiva obtinguda després de la superació d'un procediment d'accés.  
B) Participarà amb caràcter forçós:  
1) El personal funcionari de carrera de l'administració de la Generalitat, del grup A, sector administració especial, estadístic/a, grup A, en situació d'excedència forçosa, així com el declarat amb caràcter ferm suspens, amb pèrdua del lloc de treball, sempre que haja complit el període de suspensió. Si no participa en el present Concurs, dit personal serà declarat en la situació d'excedència voluntària per interés particular.  
2) El personal adscrit provisionalment a algun dels llocs convocat per a la seua provisió en la present resolució, si no concursa, quedarà en situació d'excedència voluntària per interés particular.  
Segona. Presentació de sol·licituds  
Les sol·licituds, de participació en la present convocatòria, es presentaran segons el model normalitzat que es facilitarà a les oficines públiques indicades en l'annex II de la present resolució. Juntament amb aquesta, hauran de presentar el model de sol·licitud de destinació, en què faran constar els llocs de treball convocats, així com el full d'autobarem, en què assenyalaran els mèrits que s'al·leguen, els quals hauran d'acreditar-se conforme s'estableix en la base següent.  
L'esmentada sol·licitud es presentarà en el termini de 15 dies hàbils, comptadors des del dia següent de la publicació d'aquesta resolució en el Diari Oficial de la Comunitat Valenciana, al Registre de la Conselleria de Justícia i Administracions Públiques, als corresponents registres dels serveis centrals i territorials de les distintes conselleries o en qualsevol de les oficines públiques a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, dins del termini de presentació de sol·licituds, s'adjuntarà una memòria per al lloc de treball convocat, el contingut de la qual haurà d'adaptar-se al que disposa l'article 6.D de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits, i al que s'indica en la base quarta, apartat D), d'aquesta convocatòria. La no-aportació de la memòria, en el termini de presentació d'instàncies, suposarà l'exclusió de la convocatòria.  
Tercera. Acreditació de mèrits  
S'entendran al·legats i acreditats els mèrits que consten anotats al Registre de Personal de la Generalitat i que hagen de valorar-se d'acord amb la Convocatòria, sense necessitat d'aportar la documentació acreditativa corresponent, de conformitat amb el que disposa l'article 3.2 del Decret 60/1986, de 19 de maig, del Consell, pel qual s'implanta el Registre de Personal de la Generalitat i es regula el seu funcionament.   
Els mèrits, que no consten anotats, hauran d'acreditar-se a través de l'aportació de còpia acarada de la documentació justificativa corresponent, abans de la finalització del termini de presentació de sol·licituds. Per tal de facilitar la gestió del procediment, l'esmentada documentació haurà de presentar-se en el mateix orde en què estan relacionats els apartats del barem indicat en la base cinquena.  
Quarta. Barem de mèrits  
1r. La valoració dels mèrits es realitzarà de la manera següent:  
A) Antiguitat i grau:  
1) Antiguitat: es valorarà a raó de 0,05 punts per cada mes complet de serveis en actiu en les distintes administracions públiques, fins a un màxim de 9 punts. A aquests efectes, també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement dels Serveis Previs en l'administració Pública.  
2) Grau: el grau personal consolidat es valorarà en la forma següent:  
a) Grau consolidat inferior al complement de destinació del lloc sol·licitat: 1 punt.  
b) Grau consolidat igual o superior al complement de destinació del lloc sol·licitat: 2 punts.  
La puntuació màxima possible a obtindre en el present apartat A serà, en conseqüència, d'11 punts.  
B) Formació:  
1) Titulació acadèmica:   
Per qualsevol titulació acadèmica oficial, d'igual o superior nivell a l'exigit per a pertànyer al respectiu grup de titulació, exclosa la que va servir per a això: 1,5 punts per títol, fins a un màxim de 3 punts. Només es puntuaran els títols de major nivell, i s'hi entendran compreses aquelles altres titulacions necessàriament prèvies per a l'obtenció del nivell superior. La possessió de titulacions acadèmiques no es presumirà en cap cas, per la qual cosa l'al·legació de titulacions de nivell superior no comportarà que es tinguen en compte les de nivell inferior, ni tan sols la que va servir per a accedir al respectiu grup de titulació.  
En conseqüència, per tal de facilitar l'adequada gestió del procediment i a fi de realitzar una correcta valoració d'aquest apartat, i sense perjudici del que disposen les bases tercera i setena de la present convocatòria, les persones interessades hauran d'acreditar la totalitat de les titulacions que hagen de tindre's en compte.  
2) Cursos de formació i perfeccionament:   
Es valoraran els cursos de formació i perfeccionament, de duració igual o superior a 15 hores, cursats o impartits per la persona interessada, convocats o homologats per qualsevol centre o organisme oficial de formació de personal empleat públic, fins a un màxim de 3 punts, d'acord amb l'escala següent:  
a) De 100 o més hores: 2,00 punts.  
b) De 75 o més hores: 1,50 punts.  
c) De 50 o més hores: 1,00 punts.  
d) De 25 o més hores: 0,50 punts.  
e) De 15 o més hores: 0,20 punts.  
En cap cas no es puntuaran en el present subapartat, ni en l'anterior, els cursos de valencià i d'idiomes, ni els cursos pertanyents a una carrera universitària, els cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, de promoció interna o de plans d'ocupació, ni els derivats de processos d'adaptació del règim jurídic del personal a la naturalesa dels llocs que ocupa.  
En el supòsit de cursos impartits, aquests seran valorats una sola vegada, i no seran susceptibles de ser valorades successives edicions d'un mateix curs.  
3) Valencià:   
El coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:  
a) Coneixement oral: 0,75 punts.  
b) Grau elemental: 1 punt.  
c) Grau mitjà: 2 punts.  
d) Grau superior: 3 punts.  
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, i es valorarà exclusivament en aquest últim cas la possessió de major nivell del requerit, a raó d'un punt per cada nivell que excedisca de l'exigit en la classificació.  
4) Idiomes comunitaris:   
El coneixement d'idiomes comunitaris es valorarà fins a un màxim de 2 punts, a raó de 0,40 punts per curs o la seua equivalència, si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la universitat de llicenciatura en les distintes filologies, o de mestre: especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja estat objecte de valoració per l'apartat de Formació.  
La puntuació màxima possible a obtindre en el present apartat B serà, en conseqüència, d'11 punts.  
C) Mèrits específics:   
1) Cursos: es valoraran els cursos de formació impartits per universitats, col·legis professionals, i centres públics de formació de personal empleat públic, en matèries relacionades amb les funcions de caràcter tècnic del lloc convocat, que van determinar la seua classificació en el sector d'administració especial, segons l'escala següent:  
a) De 50 o més hores: 1,50 punts.  
b) De 25 o més hores: 0,75 punts.  
c) De 15 o més hores: 0,50 punts.  
En cap cas no es puntuaran en el present subapartat, ni en l'anterior, els cursos de valencià i d'idiomes ni els cursos pertanyents a una carrera universitària, els cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, de promoció interna o de plans d'ocupació, ni els derivats de processos d'adaptació del règim jurídic del personal a la naturalesa dels llocs que ocupa.   
La puntuació màxima possible a obtindre en aquest apartat serà de 3 punts.  
2) Experiència: l'experiència com a personal funcionari de carrera, en llocs de treball de la mateixa naturalesa jurídica i del mateix grup, sector i especialitat, amb complement de destinació igual o superior al del lloc a què es concursa, es valorarà a raó de 0,10 punts per mes complet, fins a un màxim de 3 punts.  
Només als efectes del que disposa aquest apartat, s'entendrà que el personal participant i tots els llocs de treball la naturalesa dels quals haja estat modificada en virtut dels processos legals d'adaptació, han tingut sempre la naturalesa jurídica que tinguen en l'actualitat.  
La puntuació màxima possible en el present apartat C) serà, en conseqüència, de 6 punts.  
D) Entrevista: el resultat de l'entrevista es valorarà amb un màxim de 3 punts, i versarà sobre el contingut de la memòria presentada, l'extensió de la qual no podrà excedir 15 folis, en què les persones aspirants exposaran un pla per a exercir les funcions pròpies del lloc de treball i les seues possibles iniciatives respecte d'això, així com qualsevol altre mèrit no arreplegat en les bases de la Convocatòria i que estimen que ha de ser tingut en consideració.  
Les funcions assignades al lloc de treball, d'acord amb la seua classificació, s'inclouen en l'annex III de la convocatòria. L'entrevista tindrà caràcter preceptiu, per la qual cosa la no-presentació de la persona participant en aquesta suposarà la seua exclusió del present Concurs.  
2n. La puntuació màxima possible a obtindre per tots els apartats serà de 31 punts.  
Cinquena. Puntuació mínima  
Per a obtindre l'adjudicació del lloc de treball caldrà aconseguir un mínim de 3.50 punts en la suma dels apartats del barem.  
Sisena. Valoració de mèrits  
Únicament es tindran en compte els mèrits obtinguts, al·legats i acreditats abans de finalitzar el termini de presentació de sol·licituds de participació en la present convocatòria, de conformitat amb la base quarta.  
Els mèrits seran valorats per una comissió de valoració, la composició de la qual s'indica en l'apartat tercer de la present Resolució.  
Setena. Adjudicació dels llocs de treball  
L'adjudicació dels llocs de treball es farà segons l'orde de puntuació obtingut, per aplicació del barem assenyalat en la base quarta.  
En cas d'empat, s'adjudicarà el lloc de treball a qui haja obtingut major puntuació en l'apartat de formació; si l'esmentada puntuació també és igual, es considerarà l'obtinguda per antiguitat i grau; si persisteix l'empat, caldrà ajustar-se a la puntuació obtinguda en apartat de mèrits específics i, en últim terme, es resoldrà mitjançant l'aplicació de una fórmula matemàtica efectuada per procediment informàtic.  
La comissió de valoració, immediatament abans de redactar la proposta de resolució, posarà de manifest a les persones interessades les puntuacions assignades en els distints apartats del barem, mitjançant la seua publicació al tauler d'anuncis dels serveis centrals de la Conselleria de Justícia i Administracions Públiques (carrer Miquelet número 5, de València), i als taulers d'anuncis de les direccions territorials de l'esmentada Conselleria a Alacant (Rambla Méndez Núñez número 41, Torre Generalitat) i a Castelló (carrer Major número 78). En l'anunci corresponent es concedirà un termini de 10 dies hàbils, comptadors des del dia següent de la seua exposició, perquè les persones interessades puguen al·legar i, si fa al cas, justificar el que estimen pertinent davant de la Comissió de Valoració.  
Així mateix, s'inserirà en la pàgina web de la Generalitat (), opció PROP, Ocupació Pública, a efectes exclusivament informatius.  
Transcorregut l'esmentat termini, la comissió de valoració resoldrà les al·legacions presentades i elevarà la proposta d'adjudicació a la Direcció General d'Administració Autonòmica, per a la seua resolució i publicació en el DOCV, i servirà la dita publicació de notificació a les persones interessades.   
Vuitena. Termini de resolució del concurs  
El present concurs serà resolt per la Direcció General d'Administració Autonòmica, de la Conselleria de Justícia i Administracions Públiques, en un termini no superior a sis mesos, comptadors des de l'endemà d'aquell en què finalitze el termini de presentació de sol·licituds de participació.  
Novena. Desistiment i renúncia  
1) Desistiment: el personal que participe voluntàriament en el present concurs de mèrits podrà desistir per escrit de la seua sol·licitud dins del termini de presentació d'instàncies. Transcorregut el termini indicat, no cabrà el desistiment, per la qual cosa el personal participant quedarà vinculat a la seua sol·licitud i al resultat del procediment.  
2) Renúncia: no produirà cap efecte la renúncia al lloc de treball adjudicat en aquest concurs, llevat que, amb anterioritat a la finalització del termini de presa de possessió, excloses les pròrrogues que eventualment s'acorden, s'obtinga un altre lloc de treball per resolució d'una convocatòria concurrent, tant de concurs com de lliure designació. En aquest cas, es podrà optar per un dels llocs de treball adjudicats, per mitjà d'un escrit dirigit a la Direcció General d'Administració Autonòmica, i s'entendrà que renúncia a la resta de llocs de treball adjudicats en les convocatòries concurrents.  
A aquests efectes, s'entén que dues convocatòries són concurrents quan en la data de finalització del termini de presentació d'instàncies d'una d'aquestes, no s'haguera publicat la resolució d'adjudicació de l'altra.  
Desena. Cessament i presa de possessió  
En la resolució d'adjudicació, que dicte la Direcció General d'Administració Autonòmica, s'indicarà allò que corresponga en relació amb el cessament i la presa de possessió en els llocs de treball que hagen de formalitzar-se com a conseqüència d'aquesta.   
Onzena. Obligació de permanència en el lloc de treball adjudicat  
El personal que resulte adjudicatari d'un lloc de treball, en el present concurs, no podrà exercir provisionalment un altre en comissió de serveis, fins que transcórrega un any de permanència en aquest, llevat dels supòsits previstos en l'apartat 3, de l'article 101, de la Llei d'Ordenació i Gestió de la Funció Pública Valenciana.  
Dotzena. Comissió de valoració  
La comissió de valoració estarà composta per les persones designades en l'apartat tercer de la present resolució.  
La comissió de valoració podrà sol·licitar de la Direcció General d'Administració Autonòmica la designació de persones expertes per a l'assessorament, que actuaran amb veu però sense vot.  
Les persones que formen part de la comissió de valoració, a l'efecte de gratificacions i indemnitzacions, es regiran pel que disposa el Decret 24/1997, d'11 de febrer, del Consell de la Generalitat, modificat pel Decret 88/2008, de 20 de juny.  
El funcionament de la comissió de valoració s'ajustarà al que preveu l'article 57 de la Llei d'Ordenació i Gestió de la Funció Pública Valenciana, i al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.  
Annex II  
Oficines públiques  
Alacant  
Direcció Territorial de la Conselleria de Justícia i Administracions Públiques  
Rambla Méndez Núñez, 41 (Torre Generalitat)  
03174 Alacant  
Telèfon: 546 189 413.  
Fax: 937 511 870.  
Telèfon Prop 012  
(112 471 142 per a telefonades des de fora de la Comunitat Valenciana)  
Castelló  
Direcció Territorial de la Conselleria de Justícia i Administracions Públiques  
Carrer Major, 78  
12979 Castelló de la Plana  
Telèfon: 240 320 359.  
Fax: 214 153 110.  
Telèfon Prop 012  
(163 023 410 per a telefonades des de fora de la Comunitat Valenciana)  
València  
Conselleria de Justícia i Administracions Públiques  
Oficina Prop  
Carrer Sant Calze, 2  
46728 València  
Telèfon Prop 012  
(987 412 772 per a telefonades des de fora de la Comunitat Valenciana)  
Annex III  
Número de lloc i denominació: 11482, professor anàlisi Salut Pública.  
Conselleria/organisme: Conselleria de Sanitat.  
Centre de destinació: Escola Valenciana per a la Salut.  
Localitat lloc: València (València).  
Naturalesa: funcionarial.  
Sector: especial.  
Requisits: grup A.  
Complement de destinació: nivell 24.  
Complement específic: E042.  
Forma de provisió: concurs.  
Funcions:   
- Assessorar els servicis de la Conselleria en l'àrea d'estadística aplicada a les ciències de la salut.  
- Assessorar en el disseny i l'anàlisi estadística dels projectes de salut internacionals promoguts per la OMS i altres organismes.  
- Dissenyar i executar els programes i estudis d'investigació i docència amb altres institucions nacionals i internacionals.  
- Planificar i desenrotllar els programes docents del IVESP en l'àrea d'estadística aplicada a les ciències de la salut.  
- Planificar, coordinar i desenrotllar la formació continuada dels professionals sanitaris de la Comunitat Valenciana.  
- Realitzar la tutoria de la formació dels estudiants que realitzen cursos d'especialització.